VF Plus verwelkom aankondiging van plaaslike regeringsverkiesingsdatum | News@Media
April 6, 2016 admin	Die VF Plus verwelkom die aankondiging van die plaaslike regeringsverkiesingsdatum. Dit bring sekerheid en daarom moet kiesers hierdie registrasienaweek benut om seker te maak hulle is geregistreer as kiesers of opnuut te registreer indien nodig.
Die agteruitgang van munisipaliteite in Suid-Afrika maak vanjaar se plaaslike verkiesing van die allergrootste belang en kiesers word aangemoedig om seker te maak hulle is geregistreer om deel te neem. Te veel kiesers het in die verlede in die hitte van die verkiesing besluit om wel te stem, net om agter te kom dat hy nie geregistreer is nie, sê dr. Pieter Mulder, leier van die VF Plus.
Persone wat nooit voorheen geregistreer het nie, of wat van adres verander het, kry hierdie naweek (9 en 10 April) ŉ geleentheid om te registreer met alle stempunte wat oop sal wees.
Alhoewel die twee dae spesiaal vir registrasie gereserveer is, kan u wel gedurende weekdae by die OVK-kantoor by u plaaslike munisipaliteit registreer. Kieserslyste sluit sodra die verkiesingsdatum amptelik in die Staatskoerant geproklameer word. Daarna sal kiesers nie meer kan registreer nie.
registrasieverkiesing	Post navigation
Previous PostMotion To Remove The President From OfficeNext PostAnnouncement of the Local Government Elections	Accreditation	Recently Viewed